****

 LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālr. 65404344, 65404368, fakss 65421941

e-pasts info@daugavpils.lv www.daugavpils.lv

2020.gada 22.oktobrī **Saistošie noteikumi Nr.35**

Daugavpilī (protokols Nr.41, 11.§)

APSTIPRINĀTI

ar Daugavpils pilsētas domes

2020.gada 22.oktobra

lēmumu Nr.523

 **Grozījumi Daugavpils pilsētas domes 2016.gada 8.decembra saistošajos noteikumos Nr.46 “Daugavpils pilsētas pašvaldības materiālais atbalsts mazaizsargātajām personām”**

*Izdoti saskaņā ar likuma "Par pašvaldībām" 43.panta trešo daļu,*

*Sabiedriskā transporta pakalpojumu likuma 14.panta trešo daļu*

*un likuma "Par palīdzību dzīvokļa jautājumu risināšanā" 26.panta otro daļu*

Izdarīt Daugavpils pilsētas domes 2016.gada 8.decembra saistošajos noteikumos Nr.46 “Daugavpils pilsētas pašvaldības materiālais atbalsts mazaizsargātajām personām” ([Latvijas Vēstnesis](https://likumi.lv/ta/id/312817), 2016, Nr. 254, 2017, Nr. 90, 125, 130, 2018, Nr. 11, 63, 73, 141, 248 , 2019, Nr. 23, 2020, Nr.18, 40, 57, 58, 92, 96, 142, 163, turpmāk - noteikumi), šādus grozījumus:

1. papildināt 32.punktu ar 32.3.apakšpunktu šādā redakcijā:

“32.3. daudzbērnu ģimenēm, ja vidējie ienākumi uz katru ģimenes locekli nepārsniedz 80% no attiecīgajā periodā valstī noteiktās minimālās mēneša darba algas.”;

1. papildināt 35.3 apakšpunkta 35.3.4.apakšpunktu aiz komata ar vārdiem “un šīs vizītes laikā veikto ārstniecību”;
2. papildināt 60.1., 60.2., 60.3. un 60.4.apakšpunktus aiz vārda “reizēm” ar vārdiem “kalendārajā gadā”;
3. izteikt 60.6.apakšpunktu šādā redakcijā:

“60.6. personas, kuras sasniegušas Latvijas Republikas vecuma pensijas vecumu – 50% apmērā no pirts apmeklējumu izdevumu summas 24 apmeklējumiem kalendārā gadā Dienesta norādītajā pirtī.”;

1. papildināt ar 60.7.apakšpunktu šādā redakcijā:

“60.7. personai, kurai noteikta invaliditāte kopš bērnības, kurai piešķirts trūcīgas vai maznodrošinātas personas (ģimenes) statuss un kura dzīvo privātmājā vai dzīvoklī bez vannas - 100% apmērā no pirts apmeklējuma izdevumu summas 24 apmeklējumiem kalendārajā gadā”;

1. svītrot 61.1punktu;
2. aizstāt 69.punktā skaitli “300,00” ar skaitli “400,00”.

Domes priekšsēdētājs *(personiskais paraksts)* I.Prelatovs

**Daugavpils pilsētas domes 2020.gada 22.oktobra saistošo noteikumu Nr.35**

**“Grozījumi Daugavpils pilsētas domes 2016.gada 8.decembra saistošajos noteikumos Nr.46 “Daugavpils pilsētas pašvaldības materiālais atbalsts mazaizsargātajām personām”” paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Atbilstoši likuma "[Par pašvaldībām](https://likumi.lv/ta/id/57255-par-pasvaldibam)" [43.panta](https://likumi.lv/ta/id/57255-par-pasvaldibam#p43) trešajai daļai, dome var pieņemt saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi. Ar grozījumiem saistošajos noteikumos tiek paplašināts atbalsta saņēmēju loks skolēnu formas tērpa iegādei daudzbērnu ģimenēm, ja vidējie ienākumi uz katru ģimenes locekli nepārsniedz 80% no attiecīgajā periodā valstī noteiktās minimālās mēneša darba algas.Grozījumi noteikumos precizē 35.3.4.apakšpunktu, lai atbalstu veselības aprūpes izdevumu kompensēšanai persona varētu saņemt ne tikai par vizīti pie ārsta speciālista, bet arī šīs vizītes laikā veikto ārstniecību (saskaņā ar Ārstniecības likuma 1.panta 1.punktu, ārstniecība ir profesionāla un individuāla slimību profilakse, diagnostika un ārstēšana, medicīniskā rehabilitācija un pacientu aprūpe).Izdarot redakcionālus grozījumus, saistošo noteikumu 60.6.apakšpunkts tiek izteikts jaunā redakcijā un svītrots 61.1punkts.Personas ar invaliditāti ir pakļautas augstam sociālās atstumtības riskam, viens no galvenajiem sociālās atstumtības faktoriem ir materiālā atstumtība, tāpēc atbalsts sabiedriskās pirts pakalpojumiem tiek paplašināts, sniedzot atbalstu 24 apmeklējumiem kalendārā gadā personai ar invaliditāti kopš bērnības, kurai piešķirts trūcīgas vai maznodrošinātas personas (ģimenes) statuss un kura dzīvo privātmājā vai dzīvoklī bez vannas -100% apmērā.Sakarā ar izdevumu pieaugumu, tiek palielināts atbalsts personas apbedīšanas izdevumu segšanai gadījumā, ja mirusi persona, kurai saskaņā ar normatīvajiem aktiem nepienākas valsts nodrošināts apbedīšanas pabalsts un atbalsta pieprasītājam ir piešķirts trūcīgas ģimenes (personas) statuss. |
| 2. Īss projekta satura izklāsts | Grozījumi saistošajos noteikumos paredz:* papildināt tos ar 32.3. un 60.7.apakšpunktu;
* precizēt 35.3.4., 60.1., 60.2., 60.3., 60.4., 69.punktu;
* svītrot 61.1punktu.
 |
| 3. Informācija par plānoto projekta ietekmi uz pašvaldības budžetu | Saistošo noteikumu grozījumi tiks īstenoti Sociālajam dienestam piešķirto budžeta līdzekļu ietvaros. Plānotie grozījumi varētu skart:* - 310 bērnus daudzbērnu ģimenēs, atbalsts viena skolēnu formas tērpa iegādei 30 *euro* gadā, nepieciešami 9300 *euro* gadā;

 - 5 personas, kurām piešķirta invaliditāte kopš bērnības, kurām piešķirts trūcīgas vai maznodrošinātas personas (ģimenes) statuss un kuras dzīvo privātmājā vai dzīvoklī bez vannas, 100% apmērā no pirts apmeklējuma izdevumu summas (saskaņā ar iepirkumu 4.03 *euro* par vienu pirts apmeklējumu) 24 apmeklējumiem kalendārajā gadā nepieciešami 483.60 *euro* gadā; - atbalstam sakarā ar apbedīšanas izdevumu pieaugumu personas apbedīšanas izdevumu segšanai gadījumā, ja mirusi persona, kurai saskaņā ar normatīvajiem aktiem nepienākas valsts nodrošināts apbedīšanas pabalsts un atbalsta pieprasītājam ir piešķirts trūcīgas ģimenes (personas) statuss, nepieciešami 2000 *euro* gadā.  |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Administratīvās procedūras netiek mainītas. |
| 6. Informācija par konsultācijām ar privātpersonām | Konsultācijas notikušas ar daudzbērnu ģimenēm un personām ar invaliditāti kopš bērnības.  |

Domes priekšsēdētājs *(personiskais paraksts)* I.Prelatovs